Zuuderzêe

De Zuuderzêe wos e binnzêe die verboundn wos met de Waddnzêe met doarin de vôormoalige eilandn "Markn", "Schokland", "Urk" en "Wieriengn". Die zêe lag tusschn d'  Hollandsche provinsjes Friesland, Gelderland, Overyssel,  Utrecht, Nôord-Holland en de Waddnzêe. Sinds de komst van den Ofsluutdyk up 28 meie 1932 tusschn de Waddnzêe en de Zuuderzêe kreeg die zêe e nieuwe noame, noamelyk 't Ysselmeer.De vôormoalige Zuuderzêe in de 15e êeuwe rabbel.nl

Geschiedenisse
De Zuuderzêe is ountstoan in 't joar 1404 van de 15e êeuwe achter Christus, achter da zêewoater binst overstromiengn 't Almaere binnstrôomde, den êeste Sint-Elizabethsvloed genoamd.

Trivia
De Zuuderzêe wos een belangryke visplekke en styf belangryk voe d' Hollandsche visvoart. Verschillige hoaveplekkn lanks die vroegere zêe, lik "Bunschootn", "Edam", "Enkhuuzn", "Elburg", "Hindeloopn", "Kampn", "Makkum", "Monnickndam", "Spoaknburg", "Stavoorn" en  "Volendam" leefdn van de visvangst, moa teegnwôordig leevn de mêeste van 't toerisme en voarn der speciale bôotn doavôorn.De Volendam Markn Express markenexpress.nl
De Zuuderzêe zorgde vo vele stormvloedn en overstromiengn. By die storm beuktn der vloedgolvn up d' oevers woarby da 't land overspoelde en ze richttn grôte schoa an en eistn doarby slachtoffers. Doarom is't er in de 17e êeuwe e plan bedacht vor een dyk te bouwn vo da teegn te goan.Historie va de Zuuderzêe - Ysselmeervissn ijsselmeervissen.nl
In 't Zuuderzêemuseum upgericht in 't joar 1948 is de geschiedenisse van de Zuuderzêe were te viendn en de visscherycultuur round die vôormoalige zêeZuuderzêe Museum Enkhuuzn zuiderzeemuseum.nl

Steedn en dorpn an de vôormoalige Zuuderzêe
De Steedn en dorpn met hunder officiële noame zyn:
Amsterdam
Blokzijl
Den Helder
Edam
Elburg
Enkhuizen
Harderwijk
Hindeloopen
Hoorn
Huizen
Kampen
Kuinre 
Makkum
Marken
Medemblik
Monnikendam
Muiden
Nijkerk
Spakenburg/Bunschoten
Stavoren
Volendam
Vollenhove
Workum
Zwartsluis/Genemuiden

 Referensjes 
Zuuderzêe wordt Ysselmeer - isgeschiedenis.nl